**JAVNI POZIV OBČANOM**

**za sterilizacijo lastniških mačk in kastracijo lastniških mačkov v letu 2024**

V skladu z Zakonom o zaščiti živali (Uradni list RS, št. 38/13 – uradno prečiščeno besedilo, 21/18 – ZNOrg, 92/20, 159/21 in 109/23) in Pravilnikom o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22 in 106/23) občina Ivančna Gorica, zagotavlja sredstva za delovanje zavetišč za zaščito živali.

Glede na problem, ki ga predstavljajo zapuščene in prostoživeče mačke, Občina Ivančna Gorica v sodelovanju z izbranim izvajalcem veterinarskih storitev **Veterino Dobro-Grosuplje d.o.o., Ambulanto v Ivančni Gorici, Ljubljanska cesta 2B, 1295 Ivančna Gorica,** izvajapreventivni ukrep in **sofinancira preventivno sterilizacijo mačk in kastracijo mačkov.**

Sterilizacija mačk in kastracija mačkov sta bistvenega pomena za omejevanje nekontroliranega razmnoževanja in posledično nezaželenih mačjih mladičkov, ki neuspešno iščejo nov dom. S sterilizacijo in kastracijo se hkrati zmanjšujejo možnosti okužb s prenosljivimi boleznimi itd.

Do sofinanciranja preventivnega posega so upravičeni lastniki mačk, ki imajo na območju Občine Ivančna Gorica **prijavljeno stalno bivališče** in tam dejansko živijo, kar se bo preverjalo z veljavno osebno izkaznico pri veterinarski organizaciji.

Občina bo sofinancirala sterilizacijo in kastracijo od dne **12. 9. 2024** do konca leta oziroma do porabe predvidenih sredstev. Skupni znesek razpisanih sredstev znaša 4.000,00 EUR.

Poseg sterilizacije in kastracije po tem pozivu je sofinanciran s strani občine, dodatno pa je redne cene znižal tudi izvajalec.

Lastnik bo tako plačal:

* **40 evrov za sterilizacijo mačke in**
* **30 evrov za kastracijo mačkov.**

Posameznemu gospodinjstvu se sofinancira storitev do **največ tri (3) živali.**

Preventivni posegi se bodo izvajali v veterinarski ambulanti **VETERINA DOBRO-Grosuplje d.o.o.,** **Ambulanta Ivančna Gorica**, Ljubljanska cesta 2 b, Ivančna Gorica. Ob dogovoru je potrebno imeti s seboj veljavni osebni dokument in izpolniti predpisan obrazec.

Za dodatne informacije pokličite na Občino Ivančna Gorica, Tanja Fajdiga, tel.: 01/781 21 12 v času uradnih ur ali Veterinarsko ambulanto na številko: 01/7877-111 od ponedeljka do petka med 7.00 in 18.00 uro.

Številka: 430-0020/2024

Datum: 2. 9. 2024

OBČINA IVANČNA GORICA

Župan:

Dušan Strnad